URDHËR
Nr. 51, datë 9.5.2018

PËR DELEGIM KOMPETENCASH

Në mbështetje të neneve 28, 29, të ligjit nr. 44/2015 “Kodi i Procedurave Administrative i Republikës së Shqipërisë”, të ndryshuar, të ligjit nr. 10296, datë 8.7.2010 “Për menaxhimin financiar dhe kontrollin” dhe të ligjit nr. 9643, datë 20.11.2006 “Për prokurimin publik”, të ndryshuar,

URDHËROJMË:

1. Delegimin e kompetencave të titullarit të Autoritetit Kontraktor, Kolegji i Posaçëm i Apelimit, për procedurat e prokurimit publik, te znj. Laerta Poda, Sekretar i Përgjithshëm i Kolegjit të Posaçëm të Apelimit.
2. Delegimi i kompetencave mbaron me revokimin e aktit të delegimit.
3. Ngarkohet me zbatimin e këtij urdhri Sekretari i Përgjithshëm i Kolegjit të Posaçëm të Apelimit.
4. Ky urdhër hyn në fuqi menjëherë dhe botohet në Fletoren Zyrtare.

KRYETAR I KOLEGJIT 
TË POSAÇËM TË APELIMIT
Natasha Mulaj

